टूर्नामेंट 9 जनवरी से, 6 टीमें लेंगी हिस्सा
धनबादमें पहली बार चार प्रमुख अखबारों से जुड़े प्रतिनिधियों का क्रिकेट के मैदान में भिड़ंत होगी। इसके अलावा अन्य अखबारों के प्रतिनिधियों के रूप में पांचवीं टीम बनाई गई है, वहीं इलेक्ट्रॉनिक्स मीडिया से जुड़े प्रतिनिधियों की टीम छठी होगी।
आयोजन की जिम्मेवारी इंडिगो क्लब ने संभाली है। लीग चरण में सभी छह टीमें आपस में दो-दो मैच खेलेंगी। मैचों का आयोजन 9 जनवरी से रेलवे स्टेडियम में होगा। क्लब के महासचिव एसए रहमान ने रविवार को रेलवे स्टेडियम में मीडिया को जानकारी दी कि दैनिक भास्कर, हिन्दुस्तान, प्रभात खबर और दैनिक जागरण की चार टीमें हिस्सा लेंगी। वहीं धनबाद से प्रकाशित प्रसारित अन्य अखबारों के प्रतिनिधियों काे शामिल कर पांचवीं टीम बनाई गई है। इलेक्ट्रॉनिक्स मीडिया के प्रतिनिधियों का दल छठी टीम होंगी। लीग चरण में लॉटरी के आधार पर तीन-तीन टीमों का पूल बनेगा। टूर्नामेंट का नाम होगा-मीडिया कप क्रिकेट टूर्नामेंट। लीग चरण के मुकाबले 9, 10, 16 और 17 जनवरी को होंगे, वहीं फाइनल मुकाबला 23 जनवरी को होगा। टी-20 फॉर्मेट में एक दिन में दो मैच होंगे। पहला मैच सुबह 9:30 बजे से और दूसरा दोपहर 1 बजे से आरंभ होगा। सभी टीमें रंगीन यूनीफॉर्म में खेलेंगी। सफेद गेंद का इस्तेमाल होगा। हर मैच में मैन ऑफ मैच के साथ कमाल के कैच, मैक्सिमम सिक्स समेत अन्य उपलब्धियों पर कैश अवार्ड ट्रॉफी दी जाएगी। मुकाबले के विजेता और उपविजेता टीमों को वेदप्रकाश ओझा मेमोरियल ट्रॉफी दी जाएगी। बातचीत के दौरान इंडिगो क्लब से वाइस प्रेसिडेंट खुर्शीद अनवर और कोषाध्यक्ष सुनील अग्रवाल मौजूद थे।
मीडिया क्रिकेट कप की जानकारी देते इंडिया क्लब के महासचिव समेत अन्य पदाधिकारी।
bho_Deva hin_Deva hin_Deva awa_Deva